**Splošni pogoji članstva**

**Aura Družinski Wellness Studio**

**Kaj vključuje članstvo?**

* **10 % nižja cena masaže** v primerjavi s posameznimi obiski.
* **Vključeni vsi dodatki pri masažah**: ventuze, aromaterapija, gua sha, zeliščni snopki in drugi terapevtski dodatki.
* **Brez vezave** – članstvo lahko kadarkoli prekličete.
* **Bonus za priporočilo** – če nas priporočiš znancu, prijatelju ali družinskemu članu, naj nam ta ob prvem obisku pove, da je prišel na tvoje priporočilo. Ob tvojem naslednjem terminu prejmeš dodatnih **5 minut masaže gratis**.
* **10 % popust na izbrane dogodke** v organizaciji našega studia (obveščanje poteka preko e-pošte).
* **Sezonske ponudbe in mesečne e-novičke** z nasveti za zdrav življenjski slog.
* **Dodatne storitve po članski ceni** (npr. dodatna masaža v tistem mesecu po članski ceni).

**Razpoložljivi paketi članstva:**

* Paket MINI: 30-minutna masaža po meri
* Paket SREDNJI: 60-minutna masaža po meri
* Paket VELIKI: 90-minutna masaža po meri
* Paket MASAŽA IN JOGA MALI: 60-minutna masaža + 4 obiski joge mesečno
* Paket MASAŽA IN JOGA VELIKI: 60-minutna masaža + neomejeni obiski joge
* Paket DRUŽINSKI MASAŽA IN JOGA: 90-minutna masaža (razdeljiva med družinske člane) + neomejeni obiski joge za 1 odraslo osebo in 1 otroka/najstnika
* Paket MASAŽE DRUŽINSKI: 150 minut masaže (razdeljivo med več družinskih članov)

Stranka lahko kadarkoli spremeni svoj paket. O spremembi nas lahko obvesti na [info@aurawellness.si](mailto:info@aurawellness.si), na 051 887 619, osebno v studiu ali svojo spremembo uredi v svojem uporabniškem profilu na spletni strani. <https://www.aurawellness.si/prijava/>

**Včlanitev in komunikacija**

V članstvo se lahko včlanite:

* preko spletnega obrazca <https://www.aurawellness.si/rezervacija/>

Člane obveščamo o terminih in pomembnih informacijah prek SMS opomnikov ter elektronske pošte.

**Trajanje članstva**

Članstvo velja 30 dni od dneva nakupa. Prvo plačilo se izvede ob prijavi v članstvo, članstvo pa velja 30 dni (npr. ob nakupu 10. v mesecu velja do vključno 9. naslednjega meseca). Članstvo se nato samodejno podaljša v naslednji mesec (plačilo in koriščenje masaž oziroma ugodnosti), dokler ga stranka ne prekliče. Ob preklicu se članstvo zaključi z iztekom že plačanega obdobja.

**Rezervacija terminov**

Termine lahko rezervirate preko spletnega obrazca <https://www.aurawellness.si/rezervacija/> ali z e-pošto na [info@aurawellness.si](mailto:info@aurawellness.si). Članom priporočamo, da si termine rezervirajo vnaprej za daljše obdobje (npr. nekaj mesecev), saj to pomaga pri rednosti, učinkovitosti in ohranjanju velnes rutine.

**Plačilo in obračunavanje članstva**

Plačilo članstva poteka preko direktne bremenitve bančne kartice preko sistema Stripe, s samodejnim mesečnim obračunavanjem. Prvo plačilo se izvede na dan nakupa članstva in članstvo velja 30 dni od tega dne. Nato se obračun ponavlja vsakih 30 dni na isti datum kot prvi nakup (npr. ob nakupu 5. v mesecu, se naslednji obračun izvede 5. v naslednjem mesecu). Če plačilo na dan obračuna ni uspešno, Stripe samodejno poskusi ponovno bremeniti kartico po 24 urah in nato še po 48 urah. Če plačilo tudi takrat ni uspešno, se članstvo samodejno prekine, stranka pa izgubi vse ugodnosti članstva.

**Odpovedi in prestavitve terminov**

Termin je možno odpovedati ali prestaviti najkasneje 24 ur pred dogovorjenim terminom.  
Odpoved ali spremembo lahko opravite prek spletnega sistema, z e-pošto na [info@aurawellness.si](mailto:info@aurawellness.si),ali po telefonu na 051 887 619. Kasnejša odpoved se šteje kot porabljen termin. Izjeme so nujni primeri ali kadar se to zgodi prvič.

**Neizkoriščeni termini in trajanje storitev**

Če stranka ne koristi masaže iz paketa članstva v tekočem mesecu, jih lahko izkoristi kadarkoli v naslednjih 6 mesecih. Po preteku 6 mesecev neizkoriščeni termini zapadejo. V primeru daljše odsotnosti iz zdravstvenih razlogov lahko stranka prejme darilni bon v protivrednosti neizkoriščenih storitev.

**Podaljšanje in prekinitev članstva**

Članstvo se vsak mesec samodejno podaljša, razen če ga stranka prekine. Ni vezave. Stranka lahko članstvo kadarkoli prekine, brez dodatnih stroškov. To lahko stori v svojem uporabniškem računu ali z e-pošto na [info@aurawellness.si](mailto:info@aurawellness.si). Ob prekinitvi članstva stranka izgubi dostop do ugodnosti, ki jih prinaša članstvo. Ena oseba se lahko v članstvo vpiše največ dvakrat v koledarskem letu.

### ****Udeležba na vadbah joge****

Člani, ki imajo paket z vključeno jogo, lahko obiskujejo **vse vadbe joge za odrasle**. Če se vadbe ne morejo udeležiti, morajo termin **odpovedati vsaj 6 ur pred začetkom.** Odpoved se lahko opravi v uporabniškem računu ali preko e-pošte na [info@aurawellness.si](mailto:info@aurawellness.si) ali na 051887619. Obiski joge so prav tako omejeni na 30 dni od dneva zakupa in jih ni možno podaljšati.

### ****Doplačila po članski ceni****

Če želite zamenjati masažo za daljšo (npr. iz 60 min na 90 min) ali izkoristiti dodatno masažo, lahko to doplačate po **članski ceni** (z 10 % popustom). Prav tako je možno po članski ceni koristiti druge storitve, kot so masaža v paru, posebne tretmaje itd. Popust se obračuna ob plačilu.

**Pravica izvajalca do prekinitve članstva**

Aura Družinski Wellness Studio si pridržuje pravico do prekinitve članstva v naslednjih primerih:

* neprimerno vedenje do osebja ali drugih obiskovalcev,
* večkratna neudeležba brez odpovedi,
* ponavljajoča se kršitev pravil članstva.